18. ΒΑΣΙΛΙΚΟΝ ΔΙΑΤΑΓΜΑ της 30 Ιουν./10 Ιουλ. 1953 (ΦΕΚ Α΄  176) Περί τροποποιήσεως του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», ως προς την Πάντειον Ανωτάτην Σχολήν Πολιτικών Επιστημών. Έχοντες υπ’ όψιν το άρθρ. 195 παρ. 2 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», ως ετροποποιήθη δια του άρθρ. 1 παρ. 6 του Νόμ. 2085/1952, προτάσει του επί της Εθνικής Παιδείας και Θρησκευμάτων Υπουργού, στηριζομένη εις γνώμην του Συμβουλίου της Επικρατείας, διατυπωθείσαν εις την υπ’ αριθ. 287/1953 πράξιν αυτού και εις σύμφωνον γνώμην του Α.Σ.Δ.Υ. διατυπωθείσαν εις την υπ’ αριθ. 119/1953 πράξιν αυτού, απεφασίσαμεν και διατάσσομεν: Άρθρ.1.-Αι περί υπηρεσιακών συμβουλίων διατάξεις των άρθρ. 7-9 του Νόμ. 1811 δεν έχουσιν εφαρμογήν εις την Πάντειον Ανωτάτην Σχολήν Πολιτικών Επιστημών, ένθα χρέη υπηρεσιακού συμβουλίου ασκεί η Σύγκλητος της Σχολής. Άρθρ.2.-1.Το προσόν της Ελληνικής Ιθαγενείας δεν απαιτείται δια τον διορισμόν εις την Σχολήν προκειμένου περί καταλήψεως οργανικών θέσεων διδασκάλων ξένων γλωσσών. 2.Προκειμένου περί καταλήψεως θέσεων βοηθού σπουδαστηρίου της Σχολής, την εξεταστικήν Επιτροπήν, συγκροτουμένην πάντοτε εκ καθηγητών ορίζει η Σύγκλητος της Σχολής αντί του Α.Σ.Δ.Υ. Η δοκιμασία εις τον ως είρηται διαγωνισμόν είναι και έγγραφος και προφορικής. Η εξεταστέα ύλη ορίζεται δι’ αποφάσεως της Συγκλήτου της Σχολής. Σελ. 700 Άρθρ.3.-Πάσαι αι οργανικαί θέσεις του διοικητικού προσωπικού της Σχολής, εξαιρέσει των βοηθών σπουδαστηρίων, καταλαμβάνονται δια προαγωγής υπηρετούντων υπαλλήλων της Σχολής, εφ’ όσον κέκτηνται τα κατά Νόμον τυπικά προσόντα προς κατάληψιν των ως είρηται θέσεων, ήθελον δε κριθή υπό της Συγκλήτου ως άξιοι προαγωγής και υπό έποψιν ουσιαστικών προσόντων. Η ισχύς των διατάξεων του παρόντος άρχεται, της μεν παρ. 2 του άρθρ. 2 από της δημοσιεύσεώς του, των δε λοιπών αφ’ ης άρξηται επί των υπαλλήλων των Ν.Π.Δ.Δ. η ισχύς των αντιστοίχων διατάξεων του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων». Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 454 31.Θ.γ.18 Πάντειο Πανεπιστήμιο Κοινωνικών και Πολιτικών Επιστημών 